Diari Oficial de la Generalitat Valenciana


Sumari del DOGV 3476, del 19-04-1999 (1999/3422)

ORDRE de 16 de març de 1999, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General d'Investigació, Desenvolupament Tecnològic i Sanitat Vegetal, amb bases reguladores en vigor.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3476

Data del DOGV
:   19-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3422


Data del document
:   19-04-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic
    * FEOGA Garantia
    * ajuda pública

ORDRE de 16 de març de 1999, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General d'Investigació, Desenvolupament Tecnològic i Sanitat Vegetal, amb bases reguladores en vigor. [1999/X3422]
  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei 11/1998, de 29 de desembre, de Pressupostos de la Generalitat Valenciana per a l'exercici 1999.
  
Per això, vista la proposta del director general d'Investigació, Desenvolupament Tecnològic i Sanitat Vegetal, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions indicades en aquest article i gestionades per la Direcció General d'Investigació, Desenvolupament Tecnològic i Sanitat Vegetal, es concediran en l'exercici 1999 a càrrec de les línies de subvenció i pels imports globals màxims que s'indiquen, d'acord amb la Llei 11/1998, de 29 de desembre, de Pressupostos de la Generalitat Valenciana per a l'exercici 1999, programa 542.20, Investigació i Tecnologia Agrària:
  
A) Ordre de 8 de març de 1991, de la Conselleria d'Agricultura i Pesca, sobre mesures fitosanitàries per a plantacions de fruiters afectats pel virus de la sharka i concessió d'ajudes per a arrancada d'arbres malalts (DOGV núm. 1.515, de 04.04.1991), desplegada per mitjà de la Resolució de 28 de febrer de 1992, de la Direcció General de Producció i Indústries Agràries (DOGV núm. 1.755, de 31.03.1992).
  
Línia 1938/000/99
  
Import global màxim: 091.232.905 de pessetes (661.113,35 euros).
  
Cofinançada: CEE (FEOGA-Orientació) i Conselleria d'Agricultura, Pesca i Alimentació.
  
El procediment per al pagament s'ajustarà al que s'estableix en la Resolució de 28 de febrer de 1992, de la Direcció General de Producció i Indústries Agràries.
  
B) Ordre de 19 de maig de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització d'anàlisis d'aigüa, sòls, fulles i residus de plaguicides en produccions agràries obtingudes per tècniques d'agricultura integrada (DOGV núm. 3.251, de 27.05.1998).
  
Línia 2106/0099/98
  
Import global màxim: 89.448.318 de pessetes (70.313,01 euros).
  
Article 2
  
La falta de resolució expressa en els terminis que es fixen en les disposicions, o en el màxim de sis mesos, donat el cas que no s'hi establisca, suposarà la desestimació de les ajudes.
  
DISPOSICIÓ ADDICIONAL
  
Queda sense efecte per a l'exercici de 1999 la convocatòria anual de les ajudes regulades per:
  
Ordre de 8 de maig de 1995, de la Conselleria d'Agricultura, Pesca i Alimentació, de mesures fitosanitàries en les proximitats de vivers productors de material de base (DOGV núm. 2.538, de 27.06.1995), modificada per mitjà de l'Ordre de 17 d'octubre de 1997 (DOGV núm. 3.104, de 28.10.1997).
  
Ordre de 12 de maig de 1998, de la Conselleria d'Agricultura, Pesca i Alimentació, per la qual s'estableixen ajudes per a fomentar el funcionament d'entitats de control i certificació per a la producció integrada (DOGV núm. 3.253, de 29.05.1998).
  
Ordre de 10 de març de 1997, de la Conselleria d'Agricultura, Pesca i Alimentació, per la qual es regula la concessió de subvencions per a la millora de la producció de planta ornamental, flor tallada i planters d'hortícoles (DOGV núm. 2.963, de 03.04.1997), modificada per mitjà de l'Ordre de 10 de febrer de 1998 (DOGV núm. 3.211, de 26.03.1998).
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 16 de març de 1999
  
El conseller d'Agricultura, Pesca i Alimentació,